Arc Earrings Sterling Silver Hoops Hammered Long Hoop | Etsy
Gold Earrings, Spiral Hoops, Seashell Earrings, 14k Gold Filled Hoops, Hammered Hoops, Geometric Earrings, Artisan Jewelry
Hammered arc hoop earrings in Sterling Silver: Elfin Ball Drops.
I create these hammered hoop earrings with 20 gauge Sterling Silver wire, file the ends, hammer and finish with a tumble polish.
Elfin Hoop Earrings Na aan my hart | Junie 2018 | Lééf met hart & siel
‘Wat julle ook al eet of drink of wat julle ook al doen, doen alles tot eer van God.’ 1 Korintiërs 10:31
Die sneeu wat die afgelope paar dae op die berge geval het, bring nie net onverwags reën in die Noorde nie, maar ook ’n geniepsige byt in die lug. Teen etenstyd jaag die koue my buite toe waar ek my middagkoffie in die yl sonnetjie op die stoep sit en drink. Die tuin is besaai met blare en twee groot hadedas en ’n paar duiwe vroetel vir iets te ete in die sagte klam grond. Ek voel die sonnetjie op my rug bak en luister na die geluide van buurt wat sy gewone weeklikse gang gaan.
My gedagtes dwaal na die middag se takies wat voorlê. Die redigeer van foto’s en die kies van inhoud vir die volgende uitgawe, asook die nagaan van die uitlegte vir die web-uitgawe waaraan ons nou werk.
Op my lessenaar lê ’n stapel nuwe kookboeke. Van die nuwe Klein Kook & Geniet vir die jongspan tot Home Cooked & Heart Warming waarvan ek en ander joernaliste die bekendstelling vroeër die week aan huis van die skrywer bygewoon het.
Om deur kookboeke te blaai bly ’n lekkerte. Deesdae vertel elke boek ’n storie en word jy meegevoer na wêrelde ver én naby wat jou laat hunker na die geur van varsgebakte brood in ’n plaaskombuis of ’n eksotiese kerrie wat stomend in ’n stegie bedien word.
En om van kookprogramme nie eens te praat nie. Ek en my man, Johan, sit vasgenael voor Annelien se Boerekos met ’n twist en verkyk ons aan die vreemde kosse wat Andrew Zimmern van vertel en wys. Aan My Kitchen Rules het ons nie veel erg nie, maar Masterchef Australia loop ons vir geen geld in die wêreld mis nie!
Die liefde vir kook en kosmaak het oorgespoel na ons kinders en kook die twee deesdae amper lekkerder as Ma en Pa. Vir hul verjaarsdae vra hul deesdae vir ’n kookboek as geskenk en kan jy nie vir hulle beter gee as ’n stuk kombuistoerusting of ’n skerp sjefsmes nie.
Ons verhouding met kos en eet en saamkuier het oor die jare gegroei en ontwikkel. So het kosbare vriendin Bee haar sestigste verjaarsdag onlangs as ’n intieme kooknaweek saam met vriendinne op Halfaampieskraal gevier. Ek self kan aan niks meer gepas dink as jou naastes om ’n langtafel om ’n nuwe lewensfase tegemoet te stap nie.
Want om saam brood te breek, is Bybels.
Seëngroete van tafel tot tafel tot die volgende aanlyn-uitgawe van Lééf met hart & siel op 1 Julie beskikbaar is.